Aangesien ons die maand betree waarin elke Suid Afrikaner sy of haar mensereg en morele wysheid kan vier het ons dit goed gedink om dit as onderliggende tema te gebruik vir hierdie maand se projek.
‘n Haikoe is tradisioneel ‘n Japannese digvorm, wat uit drie reëls en sewentien lettergrepe bestaan. Die reëls is ook streng sillabies, naamlik vyf, sewe en weer vyf. Hierdie digvorm het in die dertiende eeu in ’n Japanse klooster ontstaan, waar monnike van die Zen-Boeddhisme dit as ’n speletjie beoefen het om te kyk of hulle so veel as moontlik in so min woorde as moontlik kan sê.
Ek daag almal uit om hier aan deel te neem. Dit is baie leersaam terwyl dit ongekende plesier bring as mens dit reg kry.
Baie geluk aan die wenners, lede moet asb. ook daarop let dat die reëls van ‘n Haikoe bepaal dat daar nie ’n titel moet wees nie, maar aangesien INK dit vereis om ’n titel te plaas gaan dit oorgesien word. Let ook dat ’n haikoe se lettergrepe 5-7-5 is….